नेपाल साबा यू–१६ मा तेस्रो
घरेलु टोली नेपाल साबा यू–१६ पुरुष बास्केटबलमा तेस्रो स्थानमा रह्यो । दक्षिण एसियाका ५ राष्ट्र सहभागी राउन्ड रोबिन लिगका आधारमा भएको प्रतियोगितामा ६ अंक जोड्दै नेपाल तेस्रो भएको हो । 
काठमाडौं — घरेलु टोली नेपाल साबा यू–१६ पुरुष बास्केटबलमा तेस्रो स्थानमा रह्यो । दक्षिण एसियाका ५ राष्ट्र सहभागी राउन्ड रोबिन लिगका आधारमा भएको प्रतियोगितामा ६ अंक जोड्दै नेपाल तेस्रो भएको हो । नेपालले २–२ जित र हार बेहोरेको थियो ।त्रिपुरेश्वरस्थित राखेप कभर्डहलमा शनिबार अन्तिम खेलमा नेपालले माल्दिभ्सलाई १०३–४१ स्कोरले हरायो । नेपालको जितमा गेल्चेन शेर्पाले २५ स्कोर गरे । अभिषेक सिंहले २० स्कोर थपेका थिए । अघिल्ला तीन खेलमा अभिषेकले राम्रो स्कोर गरेका थिए । नेपालले चारै क्वाटरमा अग्रता बनायो । ३०–१०, ३१–४, १९–१२, २३–१५ को प्रदर्शन गरेको थियो ।उपाधि भारतले जितेको छ । अपराजित टोली शनिबार भारतले भुटानलाई १३१–५० स्कोरले हरायो । विजेताका प्रिन्स पाल सिंहले २० स्कोर गरे । उनी उत्कृष्ट खेलाडी चुनिए ।भारतले मलेसियामा हुने पाँचौं एसियाली यू–१६ च्याम्पियनसिपमा स्थान पक्का गरेको छ । स्पर्धा अक्टोबरमा हुनेछ । बंगलादेश ७ अंकसाथ दोस्रो, भुटान ५ अंकसाथ चौथो र माल्दिभ्स ४ अंकसाथ पाँचौं भए । माल्दिभ्सले कुनै खेल जितेन ।